I-yob 31
1
“Kä ɣän cä rɔ yac,
kɛ ɣöö /cä nyal bi met
di̱el guec.
2
Kä ɛŋu mi dëë a kui̱dä kä Kuoth,
mɔ dëë a kui̱dä mɔ kä Kuoth
in leny buɔ̱mdɛ ti diaal?
3
Ɛ /cɛ kua̱ riɛk kä nɛy tin jiäk,
kä ɛ da̱k kä nɛy
tin la̱tkɛ dueer?
4
Kä jɛn ɛ /cɛ duɔ̱pkä ku guic,
kiɛ /cɛ ka̱a̱thkä kuɛn?
5
“Kä ɣän mi la̱tdä jiäk
kä kaŋä naath,
6
(a Kuoth thɛm ɣä kɛ theem cuŋni
bɛ jɛ cu ŋa̱c ɛn ɣöö
thilɛ ɣä bɛ̈l!)
7
Kä mi cä ciɛc rɛy duɔ̱p,
kä ci lɔcdä guɔ̱ɔ̱r ni tin nhɔakä,
kä la̱tdä ni dueer,
8
a nɛy ti kɔ̱ŋ camkɛ mi̱thkä,
kä a bɛl tin cä pith duɔ̱pkɛ.
9
“Kä mi ci lɔcdä ciek bɛc,
kä cä ciek thieekädä wä
lip thok duëëlɛ,
10
a ciekdä ka̱n kɛ ɛ wut mi dɔ̱ŋ,
kä a jɛ ka̱nkɛ ɛ nɛy kɔ̱kiɛn.
11
Kɛ ɣöö ɛn nɔmɔ ɛ pöc mi di̱i̱t,
kä ɛ duer mi dëë luk.
12
Kä nɔmɔ ɛ mac däkä,
mi dëë pɛt ni nyinkä diaal.
13
“Kä ɣän mi cä ruac jäŋädä
wut kiɛ ciek lo̱k,
mi cɛ ben göny nhiamdä,
14
kä ɣän dëë kulɛ cuɔ̱ŋ
nhiam Kuɔth i̱di?
Kä dëë jɛ loc i̱di
mi cɛ ɣä thiec?
15
Ɛ /cɛ kua̱ jɛn ram mëë cak ɣä
cak kɛ mɔ?
Kiɛ /ciɛ jɛn ram ɔ kɛl ɔ läth
nɛy jic manikɔ mɔ?
16
“Kä mi cä can pën mi go̱o̱rɛ,
kä cä ciek jɔkä ciɛŋ a jiäk,
17
kiɛ cä mi̱ethdä ɣɛl ɣän kärɔa,
a /ka̱n rɛ̈tni moc thi̱n,
18
(kɛ ɣöö ni ŋuɛɛtädä cua̱ can rɔm,
cua̱ ce̱tni kɛ gua̱n,
kä cua̱ ciek jɔkä tit
ni mëë daap maar ɣä),
19
kä mi cä raan nɛn ali̱wɛ
kɛ thil biey,
kiɛ can mi thil mi kumɛ rɔ,
20
la ka̱mä jɛ bi̱i̱ mi̱emni deetkä,
kä bɛ ɣä cu la̱r tɛ̈th lɔaac.
21
Kä mi cä ram mi rɛɛt la̱t
a jiäk,
kɛ ɣöö ba ɣä wä ɣɔr
guäth luɔ̱k,
22
a tetdä guaath rɔ wukädä,
a jɛ guaath rɔ
ni ro̱mä cɔ̱ɔ̱ni.
23
Kɛ ɣöö ɣän luɔ̱thä da̱k in dëë
ben kä Kuoth,
a /cä mi ce̱tkɛ nɔ dëë la̱t.
24
“Kä mi cä ŋa̱thdä la̱th kä da̱a̱p,
kä cä da̱a̱p in ko̱k ko̱k cɔli
thiakdä,
25
kä bi lɔcdä tɛɛth kɛ ria̱ŋ
mi di̱i̱t,
kiɛ kɛ ɣöö cä ti nyin
ŋuan jek,
26
kiɛ mi bä guic ni buay ca̱ŋ,
kiɛ bä guic ni gɔɔy ja̱l path,
27
kä bäkɛ pal kɛ rɛy lɔaacdä
kɛ tɛ̱̈ɛ̱̈,
kä bä tetkä cim kɛ kui̱diɛn.
28
Ɛn nɔmɔ bä ɛ duer mi dëë
luk ni ɣä,
kɛ ɣöö ɛ thil ŋäthä kä ɣä
Kuoth in te nhial.
29
“Kä ɣän /ken lɔcdä met tɛɛth
kɛ da̱k gua̱n tɛ̈rä,
kä /ka̱n rɔ met liak kɛ ɣöö
tëë kɛ riɛk.
30
Kä /ka̱n duer met la̱t, kɛ lämdɛ lia̱a̱.
31
Kä ŋäc ji̱ dhɔaarä jɛ agɔaa,
ɛn ɣöö nɛy diaal tin la bä dhɔrä
la mi̱thkɛ a bikɛ ria̱ŋ.
32
Kä /ken juɔ̱r met tɔ̱ɔ̱c duɔ̱pni,
kɛ ɣöö cä dhɔrä lëp ja̱a̱l.
33
Ɣän /ka̱n lät ce̱tkɛ nɛy tin kɔ̱ŋ
tin la tɛ̱̈ɛ̱̈kɛ dueerkiɛn,
nɛy tin la la̱thkɛ ŋɔak
rɛy jiɛpnikiɛn.
34
Kä ɣän cä met dual kɛ min
latkɛ ɛ naath,
kiɛ cɛ ɣä met lath kɛ
yiöŋdiɛn a bä
te duëël bitdä.
35
Ɣa duŋ mi ruac Kuoth in leny
buɔ̱mdɛ ti diaal,
dëë ciötdä gɔ̱a̱r piny,
kɛ ɣöö derɛ nyoth i̱ tin cä
lat kɛ thuɔ̱ɔ̱k!
36
Kɛ thuɔ̱k dëë kɛ kap nikɛ ŋuäkdä,
dëë kɛ la̱th ce̱tnikɛ kum wec.
37
Kä dëë jɛ ka̱m lätkä diaal,
kä dëë wä nhiamdɛ ɛ te
wi̱cda nhial kɛ liak.
38
“Kä mundä pärɛ,
kiɛ wiee ka̱a̱kä kɛ kui̱dä?
39
Kä ɣän cä dɛykɛ cam
ɛ ka̱n kɛ kɔk,
kiɛ cä ji̱kɛ jakä li̱w?
40
Kä mi ti̱ti̱ kɛ thuɔ̱ɔ̱k,
a do̱ny ni kuiy thi̱n
a /ci mɔ a bɛl,
kä a ciɛk ni wa̱th kɛ gua̱a̱th lääpä.”
Ɛ jɛn thuɔ̱k ruac I-yob.
